15/06/2016 | Administración LocalMunicipal
Moeche
Modificación da ordenanza reguladora do precio público por utilización das instalacións deportivas e escolas deportivas municipais

O non presentarse reclamacións durante o prazo de exposición o público queda automaticamente elevado a definitivo o Acordo Plenario provisional do Concello de Moeche de data 21 de abril de 2016, polo que se aproba a modificación da Ordenanza reguladora do pola utilización das instalacións deportivas municipais e escolas deportivas municipais, cuxo texto íntegro se fai público en cumprimento en cumprimento do artigo 70.2º da Lei 7/1985, de 2 de abril, Reguladora das Bases do Réxime Local Artigo 1º.- Fundamento legal De conformidade co establecido no artigo 117 da Lei 39/1988, do 28 de decembro, reguladora das Facendas Locais, establécese o prezo público por utilización das instalacións deportivas municipais e escolas deportivas municipais, que se rexerá pola presente ordenanza. Artigo 2º.- Obrigados ó pagamento. Están obrigados ó pagamento do prezo público regulado pola presente ordenanza as persoas físicas ou xurídicas e as entidades ás que se refire o artigo 33 da Lei Xeral Tributaria, que procedan á utilización de calquera instalación deportiva municipal asi como a participación nas Escolas deportivas Municipais. A obriga derívase da realización da utilización de que se trata, medie ou non solicitude do usuario ou do obrigado ó pagamento. Artigo 3º.- Exencións e bonificacións.3.1.-Exencións.- Estarán exentas deste prezo público as utilizacións que se vaian a realizar polos seguintes motivos: A) A impartición das clases de educación física polo CEIP de San Ramon durante a xornada escolar, asi como as actividades extraescolares organizadas polo colexio. B) As actividades organizadas directamente polo Concello de Moeche C) As actividades deportivas organizadas polo CEIP San Ramon ou a ANPA do centro, ata un máximo de 5 horas semanais/entidade, previo informe favorable do técnico deportivo D) As competicións do deporte en idade escolar, nas que participen nenos/as do Concello de Moeche 3.2.- Bonificacións: A contía dos prezos públicos reflectidos nesta ordenanza verase reducido nos porcentaxes que se sinalan en cada un dos supostos seguintes, sen que poida concorres máis dunha redución por participante aplicándose, en cada suposto, a que resulte mais vantaxosa para este A) Os participantes que acrediten a sua falla de capacidade económica para o pagamento da cota correspondente, entendendo como tal que non superan o 40% do IPREM per cápita, previo informe dos Servizos Socias Municipais.- o 100% da cota. B.- As persoas que acrediten formar parte dunha familia numerosa.- o 50% da cota C.- Os maiores de 65 anos ou aqueles que posúan un grao de minusvalía superior o 33%,.- O 30% da cota D.- cando se inscriban nunha actividade mais dun participante dunha unidade familiar o primeiro pagará o 100% da cotas e os seguintes o 50% do prezo público. En todo caso o desconto aplicarase as cotas menores E.- Os posuidores do carné xove.- O 15 % da cota F.- O Concello, previo informe da Concelleira de Deporte e en función do tipo e a finalidade da actividade de que se trate, poderá conceder unha bonificación de ata o 75% do prezo por utilización das instalacións deportivas para a realización de actividades con animo de lucro polas asociacións inscritas no Rexistro Municipal de Asociacións Veciñais do Concello de Moeche. G.- O concello, previo informe da Concellería de deporte, poderá conceder a bonificación ou a condonación do prezo publico para a realización de actos benéficos, sen animo de lucro de carácter especial, entendendo por estes aqueles que teñen especial relevancia para a comunidade local. As persoas ou entidades que desexen solicitar esta bonificación ou exención deberan presentar a solicitude, no rexistro de entrada do Concello, acompañada dunha memoria do proxecto e a xustificación da solicitude, con 15 días de antelación o da celebración do evento de que se trate. Estes beneficios fiscais só serán de aplicación a aquelas persoas empadroados no Concello de Moeche Artigo 4º.- Contía e base de cálculo.1.- A contía do prezo público regulado nesta ordenanza será a fixada nas tarifas contidas no artigo seguinte.2.- Aplicarase o sistema de tarifa fixa, graduándose en función do tempo do aproveitamento da instalación. As bases de imposición e tipos de gravame son os comprendidos nas seguintes tarifas: A) UTILIZACION INSTALACIONS DEPORTIVAS A-1.- Pavillón polideportivo municipal A-2.- PISTAS DE TENIS E PADEL A-3.- CAMPO DE FÚTBOL CASABLANCA A-5.- CAMPOS DE FÚTBOL 7 A-6.- PISCINA DESCUBERTA * os usuarios do bono familiar deberan ter unha vinculación directa entre eles ata o 3º grao de cosanguinidade ou afinidade (avós/ás, nai/pai, fillas/os, irmán/a, sobriño/a, nota/o) B) ESCOLAS DEPORTIVAS MUNICIPAIS E CURSO DEPORTIVOS B-1.- ESCOLAS DEPORTIVAS MUNICIPAIS *As escolas deportivas que se realicen como actividades extraescolares no CEIP de San Ramón terán carácter grauito B-2 CURSOS DEPORTIVOS MUNICIPAIS B.3.- ACTIVIDADES PUNTUAIS B.6.- ACTIVIDADES DE VERÁN Determinarase en función do custo da actividade, rexéndose pola normativa vixente B.6.- ACTIVIDADES CONCERTADAS CON OUTRAS ENTIDADES Naqueles cursos que se concerten con entidades publicas ou privadas para a sua celebración, os participantes deberan aboar as cuantias fixadas pola entidade organizadora dos mesmo Artigo 6º.- Obriga de pagamento.1.- A obriga de pagamento nace no intre de solicita-la correspondente autorización, ou cando se teña comprobada a utilización das instalacións se se actuou sen a preceptiva autorización. O pagamento do prezo público efectuarase por ingreso directo na caixa da Tesourería municipal, con anterioridade á entrega da correspondente licencia ou autorización. O ingreso terá carácter de depósito previo, segundo o disposto no artigo 47.1 da Lei de Facendas Locais, elevándose a definitiva ó concederse a correspondente licencia ou autorización.2.- No caso das escolas deportivas municipais e cursos deportivos, a obriga de pagamento no momento de formalización da correspondente inscrición. A renuncia a realización da actividade, unha vez iniciada este, non dará lugar a devolución de cantidade algunha, salvo que a actividade se suspenda por causas imputables o Concello.1.- Escolas deportivas 1.1.- O inicio e duración de cada escola cultural e deportiva municipal, anunciarase oportunamente nos lugares de costume, facéndose constar no anuncio as escolas deportivas que se ofertan e o seu posible horario, así como o prazo para a presentación de solicitudes de admisión.1.2.- A solicitude farase no modelo normalizado que se lles facilitará ás persoas interesadas nas oficinas municipais e na páxina web do Concello. Fóra do prazo que se estableza no anuncio, as persoas interesadas poderán presentar as súas solicitudes de admisión, sempre e cando existan prazas na escola ou escolas deportivas por aquelas elixidas.1.3.- Rematado o prazo para a presentación de solicitudes de admisión ás escolas deportivas municipais, a Alcaldía aprobará a lista provisional de admitidos e excluídos, que se fará pública no Taboleiro de Anuncios desta Corporación, e concederase un prazo de cinco días hábiles para os efectos de reclamacións, contados a partir do día seguinte a dita publicación.1.4.-Rematado ese período de exposición, a Alcaldía-presidencia resolverá as reclamacións que se presentasen e aprobará a lista definitiva de admitidos e excluídos. No caso de que non se presenten reclamacións, considerase definitiva a lista provisional.1.5.- As persoas que presentasen as súas solicitudes de admisión ás escolas deportivas fóra do prazo fixado serán admitidas por resolución da Alcaldía, só no caso de que existiran prazas na escola ou escolas elixidas polos interesados.2.- Utilización instalacións 2.1.-A utilización das instalacións deportiva solicitarase no modelo normalizado que se facilitará nas oficinas municipais.2.2.-As instancias para solicitar a utilización das instalacións deportivas presentaranse nas oficinas municipais, polo menos dous días hábiles antes da data de utilización solicitada, e especificarán a data, hora e destino da utilización que se pretende, e serán resoltas polo Alcaldía, concellería de Deportes por delegación, co informe do monitor deportivo municipal ou encargado. A autorización outorgarase segundo a orde de presentación de solicitudes, agás que a Alcaldía, por razóns debidamente xustificadas, aplique outro criterio diferente. Adoptada a resolución pertinente, practicarase a notificación correspondente ás persoas interesada 3.- Entradas 3.1.- As entradas para a piscina municipal obteranse no denominado “ambigú” situado no acceso á instalación. Os abonos solicitaranse no Concello no modelo normalizado que se facilitará nas oficinas municipais.3.2.- As entradas para eventos e actos no polideportivo ou outra instalación deportiva municipal adquiriranse no mesmo recinto ou, de ser o caso, na Casa do Concello Artigo 7º.- Gastos derivados da utilización das instalacions. Tódolos gastos derivados da utilización das instalacións deportivas municipais serán por conta dos organizadores dos actos a que correspondan. O Concello esixirá, no seu caso, as indemnizacións polos danos que poidan producirse en calquera das instalacións deportivas municipais ou pola perda ou deterioro de material de calquera natureza existente nas mesmas. Artigo 8º.- Concertos económicos. As persoas, naturais ou xurídicas, que organicen actos nas instalacións obxecto da presente ordenanza reguladora, con carácter periódico, poderán solicitar ó Concello asinamento do correspondente concerto económico. As condicións do mesmo serán fixadas sempre con sometemento ó procedemento legalmente establecido, e a aprobación dos concertos corresponderá á Alcaldía. As instancias para solicita-la utilización das instalacións deportivas presentaranse nas oficinas municipais ou no pavillón polideportivo, polo menos dous días hábiles antes da data de utilización solicitada, e especificarán a data, hora e destino da utilización que se pretende, e serán resoltas polo alcalde, concelleiro de Deportes por delegación, monitor deportivo municipal ou encargado. A autorización outorgarase segundo a orde de presentación de solicitudes, agás que pola Alcaldía, por razóns debidamente xustificadas, se aplique outro criterio diferente. Adoptada a resolución pertinente, practicarase a notificación correspondente ós interesados. Artigo 10º.- Liquidación e recadación. O pagamento das liquidacións correspondentes ós espectáculos de carácter non periódico, deberán efectuarse na conta do Concello no “ Banco de Santander” ou “Abanca”, sucursais de Moeche, coa antelación mínima de dous días á súa celebración. No suposto de usos periódicos, as liquidacións resultantes efectuaranse por meses anticipados e antes do primeiro día do mes ó que correspondan. A non celebración do espectáculo só dará dereito á devolución do prezo público aboado, cando sexa o propio Concello o responsable da non celebración, non tendo o solicitante dereito a reclamar danos nin prexuízos. Artigo 11º.- Prioridades. Para o caso de que houbese varias peticións para un mesmo día solicitando a utilización do pavillón polideportivo, seguiríase a seguinte orde: 1º.- Escolas deportivas municipais.2º.- Equipos federados do Concello.3º.- Equipos non federados do Concello.4º.- Deportes individuais practicados polos que non sexan veciños deste Concello.5º.- Equipos federados doutro Concello.6º.- Equipos non federados doutro Concello.7º.- Deportes individuais practicados polos que non sexan veciños deste Concello. No caso de coincidencia de prioridades, terá preferencia a solicitude que teña entrada en primeiro lugar no pavillón municipal, e así sucesivamente. A presente modificación da Ordenanza reguladora do prezo público por utilización das instalacions deportivas e escolas deportivas municipais, foi aprobada polo Pleno en sesión de 21 de abril de 2016 e entrará en vigor o día seguinte da sua publicación no BOP permanecendo en vigor ata a súa modificación ou derogación expresas Moeche 9 de xuño de 2016 A Alcaldesa Asdo. Beatriz Bascoy Maceiras